گونئی سوداندا یئنی‌دن باشلایان چاتیشما و شیدت اولایلاری سون دؤورده 13 مین سیویل یئرین‌دن ائتدی.
بیرلشمیش میللتلرمولتجیلر عالی کومیسارلیغی، گونئی سودان‌دا یئنی‌دن باشلایان چاتیشما و شیدت حادثه‌لری‌نین سون دؤنمده 13 مین سیویلی یئریندن ائتدیگینی بیلدیریب.
بیرلشمیش میللتلرمولتجیلر عالی کومیسارلیغی سؤزچوسو بابور بالوچ، بمت-نین ژنوه اوفی‌سینده کئچیریلن مطبوعات کونفرانسیندا، تخمینی 5 مین گونئی سودان‌لی وطنداشین کونگو دموکراتیک جمهوریتی‌نین (کدج) قوزئی-شرقینده ایتوری ایالتی‌نین اینگبوکولو قصبه‌سی یاخینلیغین‌داکی کندلره قاچدیغینی دئییب.
سؤزچو بالوچ، سون گون‌لرده شیدت حادثه‌لری و چاتیشما‌لارین باش وئردیگی گونئی سوداندا 8 مین نفرین ده اؤلکه ایچینده باشقا بؤلگه‌لره قاچماق مجبوریتینده قالدیغینی ایفاده ائتدی.
گونئی سودان‌لی وطنداش‌لارین اوردو و "میللی قورتولوش جبهه‌سی" آراسیندا 19 ژانویه‌ده باشلایان موناقیشه‌لردن دولایی یئرین‌دن ائدیلدیگینی بیل‌دیرن بالوچ، بو آدام‌لارین کونگو دموکراتیک جمهوریتی‌نه یئرییه‌رک چاتدیغی بؤلگه‌لره اولومون ده چتین اولدوغونا دقتی چکدی.
بابور بالوچ، ائولرینی ترک ائتمک مجبوریتینده قالان گونئی سودان‌لی قاچقین‌لارین بؤیوک بؤلومونو قادین‌لار، اوشاق‌لار و یاش‌لی‌لارین یاراتدیغینی دا قئید ائتدی.
